

**600.0302.19.08.15**

#### **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

#### **ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ**

**ՈՐՈՇՈՒՄ**

19 օգոստոսի 2015 թվականի №302Ա

ք.Երևան

**ԵՐԵՎԱՆ ՔԱՂԱՔԻ ԱՐՏԱՇԻՍՅԱՆ 94/34 ԲԱԶՄԱԲՆԱԿԱՐԱՆ ՇԵՆՔԻ ՍՊԱՌՄԱՆ ՀԱՄԱԿԱՐԳՆ ԷԼԵԿՏՐԱԿԱՆ ՑԱՆՑԻՆ ՄԻԱՑՆԵԼՈՒ ՄԱՍԻՆ**

Հաշվի առնելով, որ`

ա) Երևան քաղաքի Արտաշիսյան 94/34 բազմաբնակարան շենքի մի խումբ բնակիչներ 2015 թվականի հունիսի 8-ին դիմել են Հայաստանի Հանրապետության հանրային ծառայությունները կարգավորող հանձնաժողով` առանց միացման վճարի գանձման էլեկտրական էներգիայի մատակարարման պայմանագիր կնքելու խնդրանքով,

բ) «Հայաստանի էլեկտրական ցանցեր» փակ բաժնետիրական ընկերությունը 2015 թվականի հուլիսի 23-ի №04-ՌԽ-645 գրությամբ հայտնել է, որ չի առարկում վերոնշյալ շենքի սպառման համակարգն առանց միացման վճարի գանձման էլեկտրական ցանցին միացմանը,

գ) շենքի սպառման համակարգն արդեն իսկ տեխնիկապես միացված է էլեկտրական ցանցին, և լրացուցիչ աշխատանքների իրականացման անհրաժեշտություն չկա,

և հիմք ընդունելով Հայաստանի Հանրապետության հանրային ծառայությունները կարգավորող հանձնաժողովի 2006 թվականի դեկտեմբերի 27-ի «Էլեկտրական էներգիայի մատակարարման և օգտագործման կանոնները հաստատելու մասին» №358Ն որոշմամբ հաստատված էլեկտրական էներգիայի մատակարարման և օգտագործման կանոնների 13.8 կետը` Հայաստանի Հանրապետության հանրային ծառայությունները կարգավորող հանձնաժողովը **որոշում է.**

1. Սահմանել, որ`
2. Երևան քաղաքի Արտաշիսյան 94/34 բազմաբնակարան շենքի բնակիչների հետ էլեկտրական էներգիայի մատակարարման պայմանագիր կնքվում է նրանց կողմից ներկայացված դիմումների հիման վրա.
3. էլեկտրական էներգիայի մատակարարման պայմանագիր կնքելու համար միացման վճար չի գանձվում.
4. դիմում ներկայացնելու օրվանից մինչև էլեկտրական էներգիայի մատակարարման պայմանագիր կնքելու առաջարկ ներկայացնելու առավելագույն ժամկետը չպետք է գերազանցի 10 աշխատանքային օրը:
5. Սույն որոշումն ուժի մեջ է մտնում ստորագրման պահից։

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՆՐԱՅԻՆ

 **ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ**

 **ՀԱՆՁՆԱԺՈՂՈՎԻ ՆԱԽԱԳԱՀ՝ Ռ. ՆԱԶԱՐՅԱՆ**

 ք.Երևան

 19 օգոստոսի 2015թ.

 ժամը 1600